આંગળીઓ ચલાવવામાં પણ અસમર્થતા જણાય તો તેમણે ઇન્ફ્રારેડ બીમ દ્વારા કોમ્પ્યુટરની મદદથી સંવાદ કર્યો. આ બીમ તેઓ તેમના જમણા જડબા કે આંખના પલકારાથી સક્રિય કરતા. આધુનિક સિસ્ટમે તેમને જાતે જ તેમની ઑફિસનો દરવાજો ખોલવા અને બંધ કરવા તેમજ કોઈનીય મદદ વગર ટેલિફોન કે ઇન્ટરનેટનો ઉપયોગ કરવા સમર્થ બનાવ્યા હતા. તેમની પ્રતિ મિનિટ ૧૫ શબ્દો જેટલી સરેરાશ રહેતી. હોકિંગે અનુભવ્યું કે અવાજ ગુમાવ્યો તે પહેલાં તેઓ જે બોલી શકતા હતા તેના કરતાં વધુ સારું કોમ્પ્યુટરની મદદથી બોલી શકે છે. તેમની એક જ ફરિયાદ હતી, તેમને આપેલું સિન્થેસાઇઝર કેલિફોર્નિયામાં બન્યું હતું અને તેમને અમેરિકન અંગ્રેજી આપતું હતું. હોકિંગને બ્રિટિશ અંગ્રેજી જોઈતું હતું.